CELEX: 62016TB0835
Language: el
Date: 2017-09-08 00:00:00
Title: Υπόθεση T-835/16: Διάταξη του Γενικού Δικαστηρίου της 8ης Σεπτεμβρίου 2017 — Louvers Belgium κατά Επιτροπής (Προσφυγή ακυρώσεως και αγωγή αποζημιώσεως — Δημόσιες συμβάσεις αγαθών και υπηρεσιών — Διαδικασία διαγωνισμού — Προμήθεια καλυμμάτων, ταπετσαριών και εσωτερικών στοριών καθώς και σχετικές υπηρεσίες τοποθέτησης, καθαρισμού και συντήρησης — Απόρριψη της προσφοράς διαγωνιζομένου — Ακύρωση της διαδικασίας διαγωνισμού — Κατάργηση της δίκης — Προσφυγή προδήλως αβάσιμη)

23.10.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/12
            
         Διάταξη του Γενικού Δικαστηρίου της 8ης Σεπτεμβρίου 2017 — Louvers Belgium κατά Επιτροπής
   (Υπόθεση T-835/16) (1)
   
   ((Προσφυγή ακυρώσεως και αγωγή αποζημιώσεως - Δημόσιες συμβάσεις αγαθών και υπηρεσιών - Διαδικασία διαγωνισμού - Προμήθεια καλυμμάτων, ταπετσαριών και εσωτερικών στοριών καθώς και σχετικές υπηρεσίες τοποθέτησης, καθαρισμού και συντήρησης - Απόρριψη της προσφοράς διαγωνιζομένου - Ακύρωση της διαδικασίας διαγωνισμού - Κατάργηση της δίκης - Προσφυγή προδήλως αβάσιμη))
   (2017/C 357/16)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Louvers Belgium Co. (Zaventem, Βέλγιο) (εκπρόσωπος: V. Lejeune, δικηγόρος)
   
      Καθής-εναγομένη: Ευρωπαϊκή Επιτροπή (εκπρόσωποι: O. Verheecke και Α. Κατσιμέρου)
   
      Αντικείμενο
   
   Αφενός, προσφυγή, βάσει του άρθρου 263 ΣΛΕΕ, με αίτημα την ακύρωση της αποφάσεως της Επιτροπής της 19ης Σεπτεμβρίου 2016 περί μη αναθέσεως στην προσφεύγουσα-ενάγουσα της συμβάσεως την οποία αφορά ο διαγωνισμός OIB.02/PO/2016/012/703 και, αφετέρου, αγωγή, βάσει του άρθρου 268 ΣΛΕΕ, με αίτημα την αποκατάσταση της ζημίας που αυτή υποστηρίζει ότι υπέστη λόγω των παράνομων ενεργειών της Επιτροπής στο πλαίσιο του διαγωνισμού αυτού.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Καταργεί τη δίκη όσον αφορά την προσφυγή ακυρώσεως κατά της αποφάσεως της Επιτροπής της 19ης Σεπτεμβρίου 2016 περί μη αναθέσεως στη Louvers Belgium Co. της συμβάσεως την οποία αφορά ο διαγωνισμός OIB.02/PO/2016/012/703 και όσον αφορά την αγωγή αποζημιώσεως καθόσον με αυτή ζητείται η αποκατάσταση του διαφυγόντος κέρδους λόγω της μη αναθέσεως της συμβάσεως.
            
         
               2)
            
            
               Απορρίπτει ως προδήλως απαράδεκτη την αγωγή αποζημιώσεως καθόσον αυτή αφορά τα έξοδα και τις επιβαρύνσεις που συνδέονται με τη συμμετοχή της Louvers Belgium Co. στη διαδικασία του διαγωνισμού OIB.02/PO/2016/012/703.
            
         
               3)
            
            
               Καταδικάζει την Ευρωπαϊκή Επιτροπή στα δικαστικά έξοδα.
            
         
      (1)  EE C 30 της 30.1.2017.